open-index/open-wikipedia-markdown huggingface dataset:
צפיפים

**צפיפים (**באנגלית : **Cefepime****)** היא תרופה אנטיביוטית מסוג צפלוספורין, ודור רביעי ממשפחת הבטא לאקטם.

לצפיפים יש פעילות רחבה טווח כנגד חיידקיים גראם חיובים וגרם שלילים. צפיפים בעל פעילות גבוהה יותר כנגד חיידקים בהשוואה לצפלוספורינים דור שלישי.
צפיפים נמכר תחת השמות המסחריים ניופים (Neopime), מקסיפים (Maxipime), צפימקס (Cepimex) ואקספים (Axepim).

## שימוש רפואי
צפיפים משמשת לזיהומים חיידקים כגון: דלקת ריאות חיידקית, דלקת בדרכי השתן (גם פיאלונפריטיס), זיהומי עור ורקמות רכות, זיהומים תוך בטניים מסובכים (בשילוב עם מטרונידזול) וטיפול אמפירי בנויטרופניה וחום.

חיידקים הרגישים לצפיפים כוללים: Streptococcus pneumoniae,Klebsiella pneumoniae, Enterobacter group, Haemophilus influenza, Pseudomonas aeruginosa, Escherichia coli, Proteus mirbilis, Streptococcus pyogenes, Methicillin susceptible Staphylococcus aureus, Streptococci viridans species, Bacterides fragilis.

צפיפים לא עוברת את מחסום דם המוח (BBB) ולכן אינה בשימוש למנינגיטיס.

## מנגנון פעולה
צפפים היא אנטיביוטיקה בקטריוצידית הפועלת במנגנון דומה לאנטיביוטיקה בטא-לאקטם (β-lactam). צפיפים מעכב את סינתזת דופן תא החיידק על ידי קישור קוולנטי לטרנספפטידאזות הנקראים penicillin-binding proteins, שהם אנזימים המעורבים בשלב האחרון של סינתזת שכבת הפפטידוגליקן בדופן החיידק. עיכוב הפפטידזות מוביל להיחלשות הדופן ואי יציבות אוסמוטית, וכתוצאה מכך לאוטוליזה ומוות של החיידק.

## תופעות לוואי
צפיפים לרוב נסבל היטב, הן אצל מבוגרים, והן אצל ילדים. עם זאת, תופעות הלוואי השכיחות ביותר אצל מבוגרים הן שלשול ופריחה. תופעות הלוואי השכיחות אצל ילדים הן חום, שלשול ופריחה.

רשימת תופעות לוואי פחות שכיחות לפי מערכות:
* מערכת העצבים: חום, כאבי ראש, רעילות עצבית
* מערכת העיכול: כאבי בטן, בחילות, הקאות, פגיעה בכבד, קוליטיס, קנדידה בפה
* מערכת האורוגניטלית: דלקת בנרתיק, פגיעה כלייתית
* עור: גירוי מקומי באזור ההזרקה של התרופה, אורטיקריה, תסמונת סטיבנס-ג'ונסון, אריתמה מולטיפורמית.
* מערכת המטולוגית: פנציטופניה ואנמיה אפלסטית.

## היריון והנקה
צפפים מופיעה כתרופה להריון בקטגוריה B
, ואין עדות ממחקרים על פגיעה בעובר, מומים מולדים ועליה בסיכון להפלות.

התרופה עוברת בחלב אם אך בריכוז נמוך (פחות מ-0.5 מק"ג\מ"ל).

## קישורים חיצוניים

## הערות שוליים

קטגוריה:רשימת התרופות החיוניות של ארגון הבריאות העולמי
קטגוריה:צפלוספורינים
קטגוריה:תרופות לפי א'-ב'
עוף פחית בירה

ממוזער| עופות פחית בירה
ממוזער| עופות פחית בירה. בישול עוף על גריל
ממוזער| עוף פחית בירה בגריל עם תירס
**עוף פחית בירה** (באנגלית: **Beer can chicken**) הוא מנת עוף על האש בשיטת צלייה עקיפה באמצעות פחית בירה מלאה חלקית בבירה המונחת בחלל העוף לפני בישול. לאחר מכן מניחים את העוף על הפחית כשרגליו במאונך וצולים אותו לאט בחום עקיף, בדרך כלל על גריל גז או פחמי עץ. התהליך נועד להוסיף לחות למנה, ויש הסבורים שאדים מהבירה משמשים לאידוי העוף מבפנים ולהוספת טעם למנה. חלק מהאנשים תומכים נלהבים של המנה, בעוד שאחרים טוענים כי יעילות השימוש בבירה מוערכת יתר על המידה, וכי המידע לגבי פחית בירה עוף נתון לוויכוח. הוצעה הסברה שמקורה של המנה היא במדינת לואיזיאנה.

## סקירה כללית
עוף פחית בירה היא מנת עוף על האש ושיטת צלייה עקיפה, שבה מוכנסת פחית פתוחה של בירה או משקה משומר אחר לתוך חלל העוף ולאחר מכן משמשת הפחית להחזיק את העוף בצורה אנכית בזמן שהוא מתבשל על גריל או בתנור אפיה. בתהליך הבישול בפחית הבירה יעלו אדים, מה שעשוי להוסיף לחות לחלל הפנימי של העוף ויש הסבורים שאדי הבירה משמשים תוספת טעם למנה. מכיוון שהעוף נמצא במצב זקוף, השומן ממנו מתנקז והעור נצלה באופן שווה.

לפני הבישול, נשפכת חלק מהבירה שבפחית והפחית עם שארית הבירה ננעצת בעוף בפתח שבתחתיתו (דרכו נוקה העוף מאיברים פנימיים). יש המשתמשים בפחית בירה מלאה. יש המשתמשים בפחית בירה רגילה של (355-330 מ"ל), בעוד שאחרים משתמשים בפחית בירה גדולה יותר. העוף מצופה לפעמים בשפשוף בתבלין לפני הבישול, ויש המשתמשים בעוף במרינדה.

יש אנשים שמצדדים נלהבים במנה, בעוד שאחרים הטוענים שהמנה והתהליך מוערכים יתר על המידה, שהתהליך עשוי להפוך את העוף ליבש יותר בהשוואה לסוגי צלייה אחרים וכי הבירה כלל אינה מגיעה לנקודת רתיחה, ולכן אינה משחררת אדים.

## היסטוריה
מחבר ספרי הברביקיו סטיבן רייכלן עזר להפוך את המנה לפופולרית ברמה העולמית. הוא מקדם את המנה מאז 1996, כאשר צפה לראשונה בהכנתה בתחרות בישול ברביקיו באליפות העולם בממפיס. הוא הציע שמקור עוף פחית הבירה כנראה במדינת לואיזיאנה בארצות הברית. רייכלן דיווח לגבי המתכונים לעוף פחית בירה שהופיעו באותה תקופה במיסיסיפי, טקסס וקנזס: "יש קשר מובהק ללואיזיאנה." שופט הברביקיו ארדי דייוויס, השווה את הופעתה של עוף פחית הבירה לביות בעלי חיים: "זה פשוט קרה בכל מקום בבת אחת".

ייתכן כי עוף פחית בירה היה נפוץ בכל הדרום של ארצות הברית כבר בשנות ה-80; אך התיעוד הראשון לו נמצא ב־Houston Chronicle ב-1993. המתכון ניתן על ידי וויין ויטוורת לג'ורג' הרברט ווקר בוש כאשר הוא ואחיו בנו מנגל עבור הנשיא. מתקני הברביקיו נשלחו לקמפ דייוויד בתחילת כהונתו של בוש האב כנשיא.

## בתור מזון מהיר
באוקטובר 2014 מכרה Popeyes Louisiana Kitchen (רשת רב לאומית אמריקאית של מסעדות עוף מטוגן שהוקמה בשנת 1972 בניו אורלינס, לואיזיאנה) מנות עוף פחית בירה, במהדורה מוגבלת, שניצלו ללא שימוש בבירה. המנה הורכבה מבשר חזה עוף פרוס במרינדה בתערובת תבלינים שנועדה לחקות את טעמו של עוף פחית בירה, שאחר כך טוגן בשמן עמוק. תערובת התבלינים הורכבה מחמאה, בצל, שום, רוזמרין, גרידת לימון, פלפל קאיין ו"מרכיב סודי" שרשת המסעדות לא חשפה. סמנכ"ל השיווק של החברה מסר לגורם בעיתונות כי החברה "... עבדה על פיתוח עוף פחית הבירה במשך שנים".

## ביבליוגרפיה
* 

## ראו גם
* 

## קישורים חיצוניים

* פחית בירה עוף, *BBC Good Food*

## הערות שוליים

בירה
קטגוריה:שיטות בישול
קטגוריה:בירה
סילזפריל

**סילזפריל** (באנגלית: **Cilazapril**), היא תרופה ממשפחת מעכבי ACE אשר משמשת לטיפול ביתר לחץ דם ובאי-ספיקת לב.

סילזפריל נמכר מתחת השם המסחרי סילאזפריל. סילאזפריל שייך לקבוצת מעכבי האנזים ACE (Angiotensin Converting Enzyme), שמסייעים להרחיב את כלי הדם ולהוריד לחץ דם רק כשהוא גבוה.

סילזפריל נמכר גם בשילוב עם מינון נמוך של הידרוכלורותיאזיד (חומר פעיל בעל השפעה משתנת שתורם גם להורדת לחץ הדם הגבוה), תחת השם המסחרי סילריל.

## מנגנון פעולה
**סילזפריל** מוריד לחץ דם על ידי עיכוב תחרותי של האנזים ACE (Angiotensin Converting Enzyme).
סילזפריל מתחרה עם אנגיוטנסין I על הקישור לאנזים הממיר אנגיוטנסין, וחוסם את ההמרה של אנגיוטנסין I לאנגיוטנסין II. מכיוון שאנגיוטנסין II הוא מכווץ כלי דם ומתווך משוב שלילי לפעילות רנין, רמות נמוכות יותר של אנגיוטנסין II גורמות לירידה בלחץ הדם, לעלייה בפעילות הרנין ולגירוי מנגנוני רפלקס הברורצפטורים.

## שימוש רפואי
סילזפריל (סילריל) משמש לטיפול ביתר לחץ דם ובאי ספיקת לב (ירידה בתפקוד הלב).
לחץ דם גבוה יכול לגרום לסיבוכים הכוללים: שבץ מוחי, אוטם בשריר הלב (התקף לב), אי ספיקת לב, אי ספיקת כליות ועיוורון.

לעיתים, הרופא יכול להמליץ על טיפול בתרופות המשולבות כדי להגביר את ההשפעה של סילאזפריל על לחץ דם גבוה שאינו מאוזן.

## תופעות לוואי
תופעת הלוואי של סילזפריל כוללות לרוב: כאבי בטן, עצירות, שיעול (יבש, מתמשך), תיאבון מופחת, אלרגיה, שלשול, סחרחורות.

## התוויות נגד
לתרופה סילזפריל יש התווית נגד במקרים הבאים:
*רגישות לחומר הפעיל או למרכיבים הנוספים בתרופה.
*תגובה אלרגית לתרופות אחרות מקבוצת מעכבי האנזים ACE.
*אנגיואדמה - נפיחות (בצקת) הצוואר, הפנים, השפתיים, הפה, הלשון או הגרון שגרמה לקשיי בליעה או נשימה - בעבר.
*הריון או הנקה.
*מיימת (מים בחלל הבטן).
*סוכרת.
*אי ספיקה של הכליות.

## קישורים חיצוניים

## הערות שוליים

קטגוריה:מעכבי ACE
קטגוריה:תרופות לפי א'-ב'
השחרה (בישול)

ממוזער|300x300 פיקסלים| דג מושחר (מימין)
**השחרה** (באנגלית: **Blackening**) היא טכניקת בישול המשמשת להכנת דגים ומזונות אחרים.

## מאפיינים

לעיתים קרובות מזוהה הטכניקה עם מטבח קייג'ון (מטבח קייג'ון, בצרפתית: **Cuisine cadienne**, בספרדית: **Cocina acadiense**, הוא סגנון בישול שפותח על ידי בני הקאג'ון-אקאדים שגורשו מאקדיה ללואיזיאנה במהלך המאה ה-18 ושילבו בישול מערב אפריקאי, צרפתי עם טכניקות בישול ספרדיות לתוך המטבח המקורי שלהם). טכניקה זו הומצאה בימינו והפכה לפופולרית על ידי השף פול פרודהום.

## שיטת הכנה

את האוכל טובלים בחמאה מומסת ולאחר מכן מפזרים תערובת של עשבי תיבול ותבלינים, בדרך כלל שילוב כלשהו של טימין, אורגנו, פלפל צ'ילי, גרגירי פלפל, מלח, אבקת שום ואבקת בצל. לאחר מכן המזון מבושל במחבת ברזל יצוק חמה מאוד. הצבע החום-שחור האופייני של הקרום שמקבל המזון נובע משילוב של מוצקי חלב שחומים מהחמאה ומהתבלינים החרוכים.

בעוד שהמתכון המקורי דורש דג אדמוני שיש ממנו כמה עשרות סוגים (למשל מוסר בריכות), ניתן ליישם אותה שיטת הכנה על סוגי דגים אחרים וכן על נתחי חלבון נוספים כגון סטייק, קציצות עוף או טופו.

## הערות שוליים

קטגוריה:שיטות בישול
קטגוריה:מאכלי דגים
אנרובר

ממוזער|300px| מכונת הציפוי בפעולה
**אנרובר** (באנגלית: **Enrober**) היא מכונה המשמשת בתעשיית הממתקים כדי לצפות פריט מזון במדיום ציפוי, בדרך כלל שוקולד .

## מאפיינים

מכונה זו נמצאת בשימוש נרחב בקונדיטוריות והוא משמש כאמור לציפוי (על פי רוב בשוקולד מומס), אך אפשר בכל חומר מומס אחר, את הממתקים (פירות, ביסקוויטים, נוגט עוד).

מאכלים נוספים המצופים על ידי אנרובר כוללים אגוזים, גלידה, טופי, חטיפי שוקולד ועוגיות. הציפוי בשוקולד מאריכה את חיי המדף של הממתק. כמו כן המכונה מאפשרת ציפוי מהיר ואחיד של מספר רב של מוצרים.

מכונת האנרובר הומצאה בצרפת בשנת 1903, הובאה לארצות הברית, ושוכללה שם לביצוע עבודתם של עשרים אנשים לפחות.
שמאל|ממוזער|300px| חתיכת עוגת מנטה קנדל עטופה בשוקולד מריר
תהליך העטיפה (ציפוי) כולל הנחת הפריטים על רצועת ההזנה של האנרובר, שעשויה להיות מורכבת מרשת תיל או מכלים בהם מונחים הממתק שיש לצפות, כאשר בכל מכל יש חורי ניקוז לניקוז עודפי השוקולד. האנרובר שומר על מצע הציפוי בטמפרטורה קבועה מבוקרת ושואב את חומר הציפוי לתוך מחבת זרימה. חומר הציפוי זורם ממחבת הזרימה במסלול רציף ובמיטת תחתית שאמצעי המזון עוברים דרכה, ומצופים לחלוטין. מסוע רשת תיל לאחר מכן מעביר את הממתק המצופה לאזור קירור.

## לקריאה נוספת
* ציפוי בסוכר, שיטה לכיסוי ממתק או אגוז בקליפת סוכריה קשה
* שוקולד לכיסוי, צורת שוקולד עם אחוז גבוה של חמאת קקאו, המשמש לטבילה ולציפוי
* צימקאו, תחליף שוקולד העשוי ממוצקי קקאו ושומנים צמחיים שונים, המשמש לעיתים קרובות על ידי חובבים
* ציפוי מזון

## קישורים חיצוניים
* סרטון של עוטף שוקולד בפעולה

## הערות שוליים

קטגוריה:תעשיית המזון
קטגוריה:שוקולד
פולופ

**פולופ** (באסטונית: **Puuluup**) הוא צמד פולק פסיכדלי אסטוני, שהוקם ב-2014 על ידי רמו טדר ומרקו וייסון. הם מנגנים על לופר ועל כלי נגינה בלטיים מסורתיים.

בנובמבר 2023 חברה הלהקה ל-5מינוסט, ויחד הן זכו בתחרות *Eesti Laul*, עם השיר "". לאחר זכייתם בתחרות נבחרו לייצג את אסטוניה באירוויזיון 2024, שהתקיים במאלמה שבשוודיה, עם השיר איתו זכו ב-*Eesti Laul*. בסוף מופע חצי הגמר הוכרז כי אסטוניה סיימה את הערב בין עשר המדינות שהעפילו לשלב הגמר. מאוחר יותר התברר כי אסטוניה דורגה במקום השישי עם 79 נקודות. אסטוניה הגיעה בגמר למקום ה-20 עם 37 נקודות, 4 נקודות מהשופטים ו-33 נקודות מהקהל.

## דיסקוגרפיה
### אלבומי אולפן
* 2018: *[[Süüta mu lumi]]*
* 2021: *[[Viimane suusataja]]*

### אלבומים משותפים
* 2024: *[[Kannatused ehk külakiigel pole stopperit]]*

## קישורים חיצוניים

## הערות שוליים

קטגוריה:משתתפי אירוויזיון 2024
קטגוריה:זוכי אסטי לאול
קטגוריה:צמדים מוזיקליים
קטגוריה:להקות אסטוניות
קטגוריה:נציגי אסטוניה באירוויזיון
קטגוריה:להקות שהוקמו בשנת 2014
מיקרואורגניזמים המשמשים בהכנת מזון ומשקאות

משחר ההיסטוריה שימשו מיקרואורגניזמים לצרכים שונים בתעשיות המזון והמשקאות. להלן רשימת מיקרואורגניזמים המשמשים לייצור מוצרי מזון.

## הערות שוליים

קטגוריה:מיקולוגיה
קטגוריה:מטבוליזם
קטגוריה:מדעי המזון
ברונואז

**ברונואז** (בצרפתית: **Brunoise**) הוא חיתוך סכין קולינרי שבה תחילה מבצעים חיתוך ז'וליין של פריט המזון ולאחר מכן הופכים את ה"גפרורים" ברבע סיבוב וחותכים אותם לקוביות.
## מאפיינים
החיתוך הזה יוצר קוביות של בערך 3 מ"מ או פחות בכל צלע. בצרפת, חיתוך ברונואז הוא קטן יותר של 1 עד 2 מ"מ. הירקות האופייניים לברונואז הם גזר, סלרי, כרישה ולפת. הירקות החתוכים לקוביות מולבנים קצרות במים רותחים מלוחים, ואז מושקעים במי קרח מומלחים לכמה שניות, כדי לקבע את הצבע.

## שימוש
הברונואז משמש כקישוט במנות רבות; הוא משמש לעיתים קרובות לקישוט קונסומה. ברונואז טיפוסי צריך להיות עקבי בגודל ובצורה של הקוביות, שכן זה עוזר ליצור מצגת נעימה ומקצועית של המנה.

חיתוך ברונואז משמש גם בצירים ובמרקים כדי להגביר במהירות את קצב העברת הטעמים והריחות לנוזל שמסביב. הדבר נובע מהגידול בשטח הפנים על פני שיטת חיתוך מסורתית ומועדף למתכונים שאין להם יתרונות מהמרקם של ירקות חתוכים.

## ראו גם
* חיתוך שיפונד

## קישורים חיצוניים
* איך לחתוך קוביות וברונואז - סרטון

## הערות שוליים

קטגוריה:המטבח הצרפתי
קטגוריה:שיטות חיתוך (בישול)
דלפלוקסצין

**דלפלוקסצין** (באנגלית **Delafloxacin**) או בשמה המסחרי **Baxdela** היא דור רביעי למשפחת האנטיביוטיקות הפלורוקווינוליניות ויש לה טווח רחב בטיפול בחיידקים גראם חיוביים עמידים שגורמים נזק אקוטי לעור כמו גם בפתוגנים אטיפיים.

## שימוש רפואי
דלפלוקסצין מיועדת לטפל במבוגרים בזיהומים עוריים חמורים שיכולים להיגרם על ידי חיידקים גראם חיוביים. למשל חיידקים סטפילוקוקים כמו הסטפילוקוק הזהוב (כולל זנים עמידים), וחיידקים סטרפטקוקים שונים.

כמו כן, דלפלוקסצין ניתנת למובגרים לטיפול בזיהומים הנרכשים בקהילה כמו דלקת ריאות חיידקים, קלבסיאלה,פסאודומונס, המופילוס אינפלואנזה, כלמידיה, לגיונלה ומיקופלזמה.

כדי להפחית את העמידות של האנטיביוטיקה לחיידקים ולשמר את היעילות שלה חשוב לתת אותה רק כדי לטפל בזיהומים שהוכחו או שבחשד גבוה שנגרמו על ידי חיידק שרגיש לה.

## מנגנון הפעולה
אופן הפעולה של דלפלוקסצין דומה לפעולה של שאר חברי משפחת הקווינולונים. האנטיביוטיקות במשפחה חוסמות את האנזים DNAgyrase ואת האנזים topoisomerase 4 החיידקי הנחוצים לליפוף הכרומוזומים ולהישרדות החיידק.

## תופעות לוואי
תופעות הלוואי השכיחות של דלפלוקסצין כוללות:
* בחילה (8%)
* שלשול (8%)
* כאבי ראש (3%)
* עלייה באנזים טרנסאמינאז (3%)
* הקאה (2%)

תופעות לוואי נדירות יותר (פחות מ-2%) כוללות:
* תופעות לבביות – טכיקרדיה וברדיקרדיה
* תופעות אוזניות - טנטון, ורטיגו
* בעיות עיניות - טשטוש ראיה
* גירוי באזור הזריקה
* בצקת
* גרד
* במערכת העיכול ייתכנו כאב בטן ודיספפסיה.

## התוויות נגד
התרופה לא תינתן למטופל שסובל מרגישות יתר לתרופה, או לכל אחת מהתרופות השייכות למשפחת ה־fluroquinolone, או כשיש רגישות יתר לכל אחת ממרכיבי התרופה.

רגישות יתר לתרופה תתבטא בתגובה אנפילקטית לרוב אחר המנה הראשונה. יש להפסיק את מתן התרופה לאחר הופעה ראשונית של פריחה עורית.

## אינטראקציה בין תרופות
מתן פומי של דלפלוקסצין עם נוגדי חומצה המכילים אלומיניום או מגנזיום, עם קטיונים מתכתיים כגון ברזל, או עם מולטי ויטמינים המכילים ברזל או אבץ, או עם תכשירים המכילים קטיונים דו-ערכיים ותלת-ערכיים, עלולה להפריע באופן משמעותי לספיגה של דלפלוקסצין, וכתוצאה מכך ריכוזים מערכתיים נמוכים במידה ניכרת מהרצוי. לכן, יש ליטול דלפלוקסצין לפחות שעתיים לפני או 6 שעות אחרי תרופות אלו.

אין מידע קיים בנוגע למתן התרופה תוך ורידית יחד עם מתן פומי של סותרי חומצה, מולטי-ויטמינים, קטיונים של מתכות.

אין לתת דלפלוקסיצין תוך ורידי יחד עם תמיסות המכילות קטיונים מולי וולנטים כמו מגנזיום, באותו ליין ורידי.

## פרמקולוגיה
התרופה זמינה במתן פומי ובמתן תוך ורידי (בזריקה).

זמן מחצית החיים של התרופה נע סביב 8 שעות, לכן אם נוטל התרופה דילג על לקיחת התרופה, עליו להשלים את המנה שפספס לפחות 8 שעות לפני המנה הבאה.

עיקר המטבוליזם של דלפלוקסיצין נעשה על ידי גלוקורוניזציה (הוספת מולקולת גלוקוז) יחד עם מטבוליזם חמצני המהווה כ־1% מהמנה שניתנה.

פינוי התרופה מהגוף נעשה בעיקרו (65%) דרך השתן בצורתה השלמה, וחלקה (28%) דרך הצואה. פינוי התרופה אצל מטופלים עם מחלת כליות חמורה יהיה נמוך יותר.

## קישורים חיצוניים

* 
* 

## הערות שוליים

קטגוריה:קינולונים
קטגוריה:תרופות לפי א'-ב'
קטגוריה:חומצות קרבוקסיליות
המועצה המחוקקת של אוטר פרדש

**המועצה המחוקקת של אוטר פרדש** (בהינדי: **उत्तर प्रदेश विधान परिषद**; בתעתיק **אוטר פרדש וידהאן פרישד**) היא מועצה מחוקקת המשמשת כבית העליון של אוטר פרדש. המועצה היא בת 100 חברים.

## היסטוריה
הרשות המחוקקת של אוטר פרדש הוקמה כמועצה המחוקקת של המחוזות המאוחדים, תחת חוק ממשלת הודו, 1919. האספה, שהוקמה בפועל ב־1921, כללה 100 חברים נבחרים ו־23 ממונים.

ב־1935 חוקק הפרלמנט הבריטי את חוק ממשלת הודו, 1935, שהורה על הפיכת המועצה המחוקקת לבית העליון בבית מחוקקים דו-ביתי, כאשר המועצה הופכת לבית העליון ב־1937. גודל המועצה נקבע ללא פחות מ־58 ולא יותר מ־60 נבחרים, וכנהוג בהודו הבריטית, מחוזות הבחירה הוקצו לקבוצות שונות: 34 כלליים (הינודאים), 17 למוסלמים ו־1 לאירופאים, לצד 6 עד 8 ממונים על ידי המושל..

ב-26 בינואר 1950 נכנסה לתוקף חוקת הודו, ושם המדינה שונה מהמחוזות המאוחדים לאוטר פרדש, ושם המועצה שונה למועצה המחוקקת של אוטר פרדש.

ב־1957 חוקק הפרלמנט ההודי חוק שהגדיל את המועצה מ־72 ל־108 חברים.

ב-9 בנובמבר 2000 הופרדה אוטראקהאנד מאוטר פרדש, ומספר חברי המועצה המחוקקת של אוטר פרדש ירד ל־100.

ב-2019 תוקנה חוקת הודו ונקבע כי תפגע זכות הייצוג של הקהילה האנגלו-הודית בלוק סבהה ובאספות המחוקקות של מדינות הודו.

## הרכב
מ־2000, המועצה מורכבת מ־38 חברים הנבחרים על ידי האספה המחוקקת של אוטר פרדש, 36 הנבחרים על ידי גופי שלטון מקומי, 8 בידי בעלי השכלה גבוהה, 8 בידי מורים להשכלה גבוהה ו־10 ממונים על ידי מושל אוטר פרדש.

## קישורים חיצוניים
* 

## הערות שוליים

אוטר פרדש
קטגוריה:אוטר פרדש: פוליטיקה
קטגוריה:בתים עליונים
ורוניקת השדה

**ורוניקת השדה** (שם מדעי: *Veronica arvensis*) צמח עשבוני חד-שנתי נדיר, מכוסה כולו בשערות בלוטיות וצבע פרחיו תכלת ממשפחת הלחכיים (בעבר שויך למשפחת הלועניתיים). פריחתה בין סוף פברואר עד תחילת יוני ותפוצתה בשפלה המרכזית והצפונית, בהר הצפוני ובהר המרכזי של ישראל.

## בית גדול ותפוצה
וֵרוֹנִיקַת הַשָּׂדֶה גדלה בשדות בור ובסלעים. טיפוס תפוצתה: אירו־סיבירי, ים תיכוני ואירנו־טורני. תפוצתה העולמית רחבה והיא משתרעת: במקרונזיה, בצפון מערב אפריקה (מרוקו, אלג'יריה, תוניס), בכל אירופה עד דרום מערב סיביר ועד מערב ההימלאיה. היא חדרה לאמריקה הדרומית והצפונית. בישראל היא גדלה בשרון, בדרום מישור החוף, בשפלה, בהרי יהודה (נדירה בירושלים), בגליל העליון, בבקעת כנרות, ובגולן. היא גדלה בעיקר במעונות יובשניים בחבל הים-תיכוני ובחגורת הספר.

## מורפולוגיה
צמח עשבוני חד-שנתי שרוע שגבהו 10 עד 25 ס"מ. כל איברי הצמח מכוסים שערות עדינות וקצרות וביניהן, בדלילות, שערות בלוטיות ארוכות יותר.

הגבעולים שעירים, עגולים, עדינים, מזדקפים עד זקופים, פשוטים או מעט מסתעפים. שערות הגבעול אינן בלוטיות.

הלוואים חסרים.

העלים פשוטים, התחתונים נגדיים לרוב, העלים המלווים את הפרחים מסורגים. העלים התחתונים ביותר בעלי פטוטרת; עלי הפרחים יושבים, העליונים מוארכים עד אזמליים, תמימים.

טרף העלה חרוקים באופן ברור. צורת המתאר של הטרף דמוי ביצה, אורך העלים שווה לרוחבם או עד פי 2.5 מרוחבם, בסיסם קטום.

האשכולות דמויי שיבולת, צפופים למדי, מתארכים בעת הבשלת פרי;

הפרחים דו-מיניים, בעלי עטיף כפול, בלתי נכונים (אונות הכותרת בלתי שוות) ומאוחי עלי כותרת, כלומר עלי הכותרת מאוחים בבסיסם לצינור קטן והם נושרים כיחידה אחת.

הפרחים ערוכים אחד אחד בחיק העלים שצורתם אינה שונה משאר העלים שאינם נושאים פרחים בחיקיהם. עוקץ הפרח ישר וקצר יותר (4 מ"מ) מאשר החפה והגביע.

הגביע מחולק עמקות לארבע אונות, שאינן מפושקות זוגות-זוגות. הזוג העליון קצר מהזוג התחתון. אונות הגביע דמוי אזמל, מכוסה בשערות בלוטיות.

הכותרת תכולה, גלגלית (האונות מפושקות וצינור הכותרת קצר מאוד), בלתי נכונה, האגן בעל 4 אונות מפושקות, זעירות ותכולות, העליונה רחבה יותר. קוטרה של הכותרת 3 עד 4 מ"מ.

האבקנים 2, מעורים בכותרת ובולטים מתוך הפרח. הזירים נימיים, ארוכים וקירחים. המאבקים בעלי 2 לשכות, הנפתחות בחריץ אורך, דרכו משתחררת האבקה.

השחלה עילית, עשויה 2 עלי שחלה מאוחים, היוצרים 2 מגורות. עמוד שחלה אחד, נימי, שאורכו אינו עולה על 1.2 מ״מ. הצלקת אחת ותמימה.

הפרי הוא הלקט פחוס, דמוי לב, עטוף בגביע משתייר, ריסני (נושא שערות בלוטיות בשפתו), בן 2 מגורות בכל מגורה 7 עד 10 זרעים. ההלקט נפתח לאורך המחיצה שבין המגורות (לא במכסה), אורכה ורוחבה 3 מ"מ. אורך עוקצי ההלקטים 2.5 מ״מ לכל היותר והם קצרים מההלקטים. המפרץ שבראש ההלקט עשוי בצורה זווית מחודדת, רוחבו של ראש ההלקט 3 עד 5 מ"מ. גובה עמוד השחלה כאורך המפרץ בו הוא נמצא.

הזרעים צהבהבים, דמוי ביצה, שטוחים וגבשושיים, זעירים, אורכם לא יותר מ-1.7 מ"מ, בעלי אנדוספרם בשרני, המקיף את העובר הזקוף. הזרעים מופצים באמצעות הרוח.

הפריחה מסוף פברואר ועד תחילת יוני.

## קישורים חיצוניים

## הערות שוליים

קטגוריה:צמחים שתוארו ב-1753
קטגוריה:טקסונים שתוארו בידי קארולוס לינאוס
קטגוריה:לחכיים
אמפאגליפלוזין

**אמפאגליפלוזין** (באנגלית: **Empagliflozin**, שם מסחרי בישראל: ג'רדיאנס **Jardiance**) היא תרופה לטיפול בסוכרת ואי ספיקת לב אשר שייכת למשפחת התרופות מעכבי SGLT2.

התרופה גורמת לעלייה בהפרשת גלוקוז בשתן, והורדת רמות הגלוקוז בדם. כתוצאה מכך, היא מביאה לשיפור השליטה ברמת הסוכר בדם במבוגרים עם סוכרת מסוג 2, בשילוב דיאטה ופעילות גופנית, וכן להפחתת הסיכון לתמותה ממחלת לב וכלי דם בחולים מבוגרים הסובלים מסוכרת מסוג 2, וממחלת לב וכלי דם קיימת.

אמפאגליפלוזין גם משוּוקת בתכשיר משולב עם מטפורמין (Metformin) תחת השם המסחרי ג'רדיאנס דואו (Jardiance Duo), וגם בתכשיר משולב עם לינגליפטין (Linagliptine) ששמו המסחרי הוא גליקסמבי (Glyxambi).

## מנגנון הפעולה

אמפאגליפלוזין חוסם את פעולת החלבון הכלייתי סודיום-גלוקוז טרנספורטר 2 (SGLT2, Sodium glucose transporter 2) המונע מעבר גלוקוז מהדם לשתן בכליות. לחולי סוכרת יש רמות גבוהות של גלוקוז בדם, וחסימת פעולת SGLT2 על ידי אמפאגליפלוזין גורם לכליות להעביר יותר גלוקוז לתוך השתן, ומפחית את רמות הגלוקוז בדם.

חסימת פעולת SGLT2 גם מגבירה את הסרת המלח והמים בשתן, ומוריד לחץ דם. פעולה זו מקטינה את נפח הדם הכולל, ומפחיתה את המאמץ המופעל על הלב בשאיבת דם. זה משפר את תפקוד הלב בחולים עם אי-ספיקת לב וגם משמר את תפקוד הכליות בחולים עם מחלת כליות כרונית, ללא קשר לסוכרת.

## יעילות טיפולית
בחולי סוכרת סוג 2 האמפאגליפלוזין מורידה את אחוז ההמוגלובין המסוכרר (HbA1c) ועם סיכון נמוך להיפוגליקמיה, אלא אם צורכים את התרופה בשילוב עם אינסולין ואז הסיכון להיפוגליקמיה עולה. בנוסף התרופה גורמת לירידה קלה במשקל ולירידה מועטה בלחץ דם הסיסטולי. נמצא שאמפאגליפלוזין מורידה ב-14% אירוע לב, ב-38% מקרי מוות מסיבה קרדיווסקולרית, ב-35% מוריד אשפוזים על רקע אי ספיקת לב בחולי סוכרת סוג 2 קיימים מחקרים נוספים המנסים להוכיח את יעילות האמפאגליפלוזין, עבור אינדיקציות אחרות מסוכרת ואי-ספיקת לב, כך לדוגמה באחד מהמחקרים נמצא שאמפאגליפלוזין יעילה עבור טיפול ב-תסמונת ההפרשה הלא תואמת של הורמון ADH מכיוון שהתרופה משרה גלוקוזאוריאה וכך מעלה את קצב מתן השתן וכך יש תיקון של ההיפונתרמיה בחולים אלו.כמו כן נדרשים מחקרים נוספים כדי להוכיח את יעילות התרופה עבור האינדיקציה הנ"ל.

## תופעות לוואי
תופעות הלוואי שבעיקר נחקרות הן:

1. אחד הסיכונים בשימוש במעכבי SGLT2 הוא חמצת קטוטית סוכרתית, אך עם זאת סיכון זה עדיין נמצא בבדיקה.

2. למטופלים בתרופה יש עלייה בסיכון לזיהומים גניטליים, בנשים נפוץ זיהום מ-candida vaginitis ובגברים נפוץ זיהום מ-balanitis.

בנוסף קיימות תופעות לוואי נוספות שבהן:
### תופעות לוואי נפוצות
זיהום גניטלי, תכיפות או דחיפות במתן שתן, גרד, פריחה או אודם בעור, צמאון, עצירות, ובבדיקות דם יכולה להיות עליית שומנים בדם (בעיקר כולסטרול).
### תופעות לוואי פחות נפוצות
סרפדת (פריחה אלרגית בעור), צריבה או כאב במתן שתן, בדיקות דם יכולות להראות על ירידה בתפקוד הכלייתי (על ידי תוצאות קריאטנין או אוריאה), בבדיקות הדם יכולה גם להיות עלייה בתאי הדם האדומים.

### תופעות לוואי נדירות
נמק באזור הפרינאום (בין הגניטליה לפי הטבעת).

### תופעות לוואי מאוד נדירות
דלקת בכליות (Interstitial nephritis).

## קישורים חיצוניים

* 
## הערות שוליים

קטגוריה:מעכבי SGLT2
קטגוריה:סוכרת
קטגוריה:תרופות לטיפול בסוכרת
קטגוריה:תרופות לפי א'-ב'
רופינאמיד

**רופינאמיד**
(באנגלית **Rufinamide**) או בשמה המסחרי אינובלון (inovelon), היא תרופה נגד אפילפסיה, ומיועדת לטיפול משלים בהתקפים הקשורים לתסמונת (Lennox Gastaut syndrome (LGS
הנחשבת לאחת התצורות החמורות ביותר של אפילפסיה. התרופה ניתנת לילדים מגיל ארבע ומעלה ולמבוגרים, ומפחיתה את כמות ההתקפים האפילפטיים החמורים.

## היסטוריה
תרופה זו מאושרת לשימוש על ידי מנהל המזון האמריקאי (FDA) מאז שנת 2008.

## מנגנון פעולה
מנגנון הפעולה המדויק של רופינאמיד אינו ידוע.. במבחנה, התרופה מגבילה התפרצויות מתמשכות של פוטנציאל פעולה בתדרים גבוהים ומונעת מתעלת יונים ממותגת מתח לחזור אל מצבן הפעיל. רופינאמיד מקטין מצב של ריגוש יתר והתפשטות של פוטנציאל הפעולה, ומווסת את פעילות תעלות הנתרן.

## פורמולציה
רופינאמיד קיים בטבליות של 100, 200 ו-400 מ"ג.

## אופן שימוש
המינון ההתחלתי נקבע לפי גיל, משקל ותלוי באם נעשה שימוש גם בולפרואט. לאחר מכן, נעשית התאמה ספציפית למטופל בהתאם לאופן בו הוא מגיב לטיפול. יש ליטול את התרופה יחד עם מזון ושתייה.

## תופעות לוואי
תופעות הלוואי השכיחות ביותר של רופינאמיד הן ישנוניות, כאב ראש, עייפות, סחרחורת, ובחילות.
תופעות הלוואי נדירות הן פריחה של העור, אטקסיה ודיפלופיה. תופעות נדירות נוספות אך משמעותיות יותר הן קיצור מקטע QT, תגובה תרופתית עם אאוזוניופיליה ותסמינים סיסטמיים, לויקופניה, תסמונת סטיבנס ג'ונסון, התקף אפילפטי, אובדנות, ווסטטוס אפילפטיקוס.

## התוויות נגד
רופינאמיד מוגבלת לשימוש כאשר יש הפרעות קצב לב, או היסטוריה משפחתית של מקטע QT קצר. במטופלים אלו, התרופה יכולה לגרום אף למוות. כמו כן, יש לשים לב ולמנוע שימוש בו זמנית עם תרופות אחרות שמקצרות את מקטע QT.

## קישורים חיצוניים

https://www.ncbi.nlm.nih.gov/books/NBK557595/
https://www.ema.europa.eu/en/medicines/human/EPAR/inovelon
https://www.ncbi.nlm.nih.gov/pmc/articles/PMC6494418/

## הערות שוליים

קטגוריה:תרופות נוגדות פרכוסים
קטגוריה:תרופות לפי א'-ב'
קטגוריה:רשימת התרופות החיוניות של ארגון הבריאות העולמי
שיחות עם אלוהים

**שיחות עם אלוהים** (באנגלית: **Conversations with God** או **CWG**) היא סדרת ספרים מאת ניל דונלד וולש. הספרים כתובים כדיאלוג שבו המחבר שואל שאלות ואלוהים עונה. הספר הראשון בסדרה יצא בשנת 1995 וזכה להצלחה רבה. הספר היה במשך 137 שבועות ברשימת רבי-המכר של הניו יורק טיימס.

בריאיון עם לארי קינג, סיפר וולש כיצד התחיל לכתוב את הספרים: בתקופה קשה בחייו הוא התיישב וכתב מכתב כועס לאלוהים, בו שאל שאלות רבות בנוגע לחייו ומדוע הם אינם עובדים. לאחר שכתב את השאלות, שמע קול אומר: "אתה באמת רוצה תשובות לכל השאלות האלו או שאתה רק משחרר קיטור?". בשלב זה וולש הרגיש תשובות ממלאות את ראשו והחליט לכתוב אותן. כך החלה כתיבת הספרים, במעין תהליך של כתיבת רצף (או כתיבה אוטומטית).

כמה מהספרים בסדרה יצאו גם בגרסת אודיובוק. המספר הוא אדוארד אסנר. אסנר היה מועמד לפרס Audie לשנת 1997 על עבודתו זו.

בשנת 2006 יצא בארצות הברית סרט המבוסס על חווייתו של וולש בכתיבת הספרים. את דמותו של וולש משחק בסרט הנרי צ'רני .

## הספרים בסדרה
ספרי הדיאלוג שתורגמו לעברית:
* שיחות עם אלוהים – דו-שיח לא שכיח – ספר 1 (1995)
* שיחות עם אלוהים – דו-שיח לא שכיח – ספר 2 (1997)
* שיחות עם אלוהים – דו-שיח לא שכיח – ספר 3 (1998)
* ידידות עם אלוהים – דו-שיח לא שכיח (1999)
* אחדות עם אלוהים (2000)
* בבית עם אלוהים – בחיים שלעולם אינם מסתיימים (2006)
* שיחות עם אלוהים – דו-שיח לא שכיח להעיר את המין האנושי – ספר 4 (2017)

ספרים נוספים בסדרה שתורגמו לעברית:
* רגעי חסד – כשאלוהים נוגע בחיינו במפתיע (2001)
* ניל דונלד וולש על יישומים לחיים – חיים הוליסטיים, שפע ופרנסה נכונה, מערכות יחסים (1999)
* כשהכול משתנה – בעתות אי-שקט, דרך אחרת לשלווה (2009)

## קישורים חיצוניים
* ספרי שיחות עם אלוהים באתר הוצאת אופוס
* 

* שיחות עם אלוהים, קבוצת פייסבוק בעברית

קטגוריה:העידן החדש
קטגוריה:ספרי 1995
קטגוריה:יוצרים ויצירות בסוגת הדיאלוג
טוקטיניב

**טוקטיניב** (באנגלית: **Tucatinib**) היא תרופה כנגד סרטן, המשמשת לטיפול בסרטן השד מסוג HER2 וסרטן המעי הגס. טוקטיניב הוא מעכב של הרצפטור HER2.

## היסטוריה
טוקטיניב אושרה על ידי מנהל המזון האמריקאי (FDA) באפריל 2020 לשימוש בחולי סרטן השד מסוג HER2 חיובי, שלא ניתנים להסרה ניתוחית.

ב-2023 ה-FDA העניק אישור מהיר לטיפול בתרופה עבור סרטן המעי הגס שאינו ניתן לכריתה.

## שימוש רפואי
טוקטיניב הוא קו שני לטיפול בנשים בוגרות עם סרטן שד מתקדם, בלתי ניתן לכריתה, או לחלופין שפיתח גרורות. בדרך כלל ישולב בטיפול עם קפציטבין (Capecitabine).

## מנגנון פעולה
טוקטיניב הוא מעכב הפיך של רצפטור מסוג טירוזין קינאז הנקרא HER2.

טוקטיניב הוא מעכב זרחון של HER2 ו-HER3, הגורם להפעלה של הרצפטורים המובילה לקיום מחזור התא והתחלקותו. באופן זה טוקטיניב מונע התרבות של תאים בעלי רצפטור HER2 ובשילוב עם טרסטוזומאב מעודד פעילות נוגדת גדילה (של הגידול).

## תופעות לוואי
לתרופה עלולה להיות מספר תופעות לוואי : בחילות, חולשה, הקאות, דלקות בפה ובשפתיים, כאב בטן, כאב ראש, אנמיה פגיעה בכבד, ופריחה בידיים וברגליים.

## קישורים חיצוניים
* טוקטיניב באתר של המכון הלאומי לסרטן (אנגלית)
* טוקיסה ב European Medicines Agency

## הערות שוליים

קטגוריה:סרטן השד
קטגוריה:טיפול בסרטן
קטגוריה:תרופות לטיפול בגידולים
קטגוריה:תרופות יתומות
קטגוריה:תרופות לפי א'-ב'
קטגוריה:מעכבי אנזימים
הרודפים (סרט)

**הרודפים** (באנגלית: **The Highwaymen**) הוא סרט פשע ביוגרפי אמריקאי משנת 2019 בבימויו של ג'ון לי הנקוק, עם קווין קוסטנר ווודי הרלסון בתפקידים הראשיים.

התסריט הוא על שני אנשי טקסס ריינג'ר לשעבר שנשכרים כדי למצוא ולעצור את צמד הפושעים הידוע בוני וקלייד בשנות ה-30 של המאה העשרים.

השחקנים המגלמים את בוני וקלייד מופיעים בסרט בתפקידי קמע לזמן קצר.

הסרט היה מועמד לפרס סטלייט לסרט הטוב ביותר.
## תקציר העלילה
בשנת 1934 מבצעים צמד הפושעים בוני וקלייד את אחד הפשעים הנועזים שלהם - שחרור אסירים העובדים בחוות אסירים בטקסס תוך הריגת אחד השומרים עליהם.

מושלת טקסס, מרים "מא" פרגוסון מכנסת ישיבת חרום כדי להחליט בעניין לאחר שה-FDA נכשל בניסיונות לתפוס אותם. התובע הראשי לי סימונס (ג'ון קרול לינץ') מזכיר לה כי היא ביטלה את מחלקת הקסס ריינג'ר כי חשבה שאינם מתאימים לתקופה (בהשוואה ל-FBI) וכי הוא ממליץ על הוותיק והמנוסה בהם, פרנק האמר (קווין קוסטנר) למבצע תפיסת בוני וקלייד. המושלת מקבלת את הצעתו מחוסר ברירה והם מגויסים כ"שוטרי דרכים" ולא כריינג'רס.

האמר מגייס את עמיתו הוותיק והשתיין מייני גולט (וודי הרלסון) ורוכש כמות גדולה של נשק ותחמושת. הם מגיעים לדאלאס שם מכיר להם השריף את סגנו, טד הינטון (תומאס מאן), חבר ילדות של הצמד שעוזר להם במידע ויכול לזהות אותם.

הם נתקלים מדי פעם בסוכני FBI שמלגלגים על השיטות המיושנות שלהם. בעיירה קופיוויל בקנזס הם נתקלים בבוני וקלייד במכונית אך קהל מעריצים מקיף אותם ומונע ממאייר וגולט להגיע אליהם. לבסוף מצליחים בוני וקלייד להימלט משם תחת חסות של סופת חול.

הרציחות נמשכות והמושלת פוקדת על לי סימונס לפטר את היימר וגולט.

הם מגיעים לבסוף להנרי בארו (ויליאם סדלר), אביו של בוני שמספר להם על קורות בנו העבריין וכן לביתו של אייוי מטויין מבינוויל פאריש בלואיזיאנה  אביו של הנרי מטווין , פושע שהשתתף עם הזוג במקרי שוד ורצח. הם מבטיחים לאייוי כי אם ייתפס בנו הוא לא יוצא להורג והוא משתף פעולה ואומר כי הזוג עומד לבקר אצלו.

האמר וגולט מציבים מארב ביחד עם טד הינטון ושוטרים נוספים. מטווין מעמיד את רכבו כאילו הוא מחליף גלגל. בוני וקלייד מתקרבים וטד הינטון מזהה אותם. הם נעצרים כדי לעזור למטויין ואז מרססים אותם במאות כדורים והם נהרגים במקום.

האמר וגולט זוכים לפרסום ולתהילה והמושלת עורכת מסיבת עיתונאים ולוקחת את כל הקרדיט לעצמה.

לבסוף מוקרנים צילומים של המשתתפים האמיתיים בפרשה זאת.

## צוות השחקנים

## קישורים חיצוניים

*קדימון להרודפים, באתר יוטיוב
*הסבר על הסרט, באתר יוטיוב

קטגוריה:סרטי 2019
קטגוריה:סרטים אמריקאיים
קטגוריה:סרטים באנגלית
קטגוריה:סרטי פשע
קטגוריה:סרטים המבוססים על סיפור אמיתי
קטגוריה:סרטים ביוגרפיים
קטגוריה:נטפליקס: סרטים
רוני כספי

**רוני כספי** (נולדה ביולי 2000) היא מוזיקאית ג'אז, ומתופפת ישראלית.

## ביוגרפיה
כספי נולדה בתל אביב. היא גדלה במשפחה מוזיקלית והתחילה לנגן בתופים כבר בגיל 7. היא למדה בבית הספר תיכון תלמה ילין. במסגרת זו השתתפה כספי כמתופפת בהרכבים שונים בתחרויות, שנערכו בארץ ובעולם, ובין הישגיה הבולטים: פרס מתופפ/ת השנה בקטגוריית ג'אז לשנת 2023 של תחרות Drumeo awards, מקום שלישי בקטגוריה מתחת לגיל 18 בתחרות מתופפות בינלאומית בשם "Hit like a girl". עם סיום לימודיה בתיכון קיבלה כספי מלגת לימודים והמשיכה ללמוד במכללת ברקלי למוזיקה בבוסטון. בסתיו 2021, סיימה שם את לימודיה.

כספי מנגנת בתופים בטריו של בסיסט הג'אז הישראלי אבישי כהן מאז ספטמבר 2020. בנוסף, היא מובילה הרכב מוזיקלי תחת הכינוי, "RONIPONI", במסגרתו היא כותבת, מלחינה ומפיקה מוזיקה מקורית משלה המשלבת מוזיקת היפ-הופ, אלקטרונית ופופ בשפה האנגלית. בשנת 2021, עוד במהלך לימודיה בברקלי, הוציאה כספי את הסינגל הראשון של ההרכב, "Feel So", שנכתב, הולחן והופק על ידה. ביולי 2023, יצא הסינגל השני של ההרכב, "Why Does", כשבעקבותיו יצאו במהלך 2023 גם הסינגלים "Mistakes", ו-"Berlin".

במאי 2024 שחררה אלבום קצר (E.P) בשם "Poni" עם 6 קטעים.

במהלך הקריירה זכתה כספי להופיע עם הרכב הטריו שלה בפסטיבלי ג'אז כמו: פסטיבל הג'אז הבינלאומי אילת, ובסדרת הג'אז בקונסרבטוריון הישראלי למוסיקה שטריקר.

## דיסקוגרפיה
### סינגלים
* Feel So (2021)
* Why Does (2023)
* (2023) Mistakes
* (2023) Berlin

### אלבומים בהם השתתפה
* Jesús Molina: Night in Tunisia (2020, Re:Wax Records)
* Avishai Cohen Trio: Shifting Sands (2022, Naïve Records)
* Poni (E.P.) 2024

## קישורים חיצוניים

* 

* שלישיית אבישי כהן (עם תאריכי הופעות)
* רוני כספי באתר Zildjian.com
* ראיון עם רוני כספי באתר ntv, 14 בנובמבר 2021
* 

## הערות שוליים

קטגוריה:נגני ג'אז: מתופפים
קטגוריה:מוזיקאי ג'אז
קטגוריה:בוגרות תלמה ילין
קטגוריה:בוגרי תלמה ילין
קטגוריה:בוגרות מכללת ברקלי למוזיקה
קטגוריה:בוגרי מכללת ברקלי למוזיקה
קטגוריה:ישראלים שנולדו ב-2000
קטגוריה:ישראליות שנולדו ב-2000
חלום כהה

"**חלום כהה**" הוא שיר שכתב, הלחין וביצע המוזיקאי והזמר הישראלי אסף אמדורסקי. השיר נכלל באלבומו "מנועים שקטים", שיצא לאור ב־1999. אמדורסקי שילב בשיר דגימה של קולה של ענבל פרלמוטר מתוך ריאיון טלוויזיוני.

## על השיר
אסף אמדורסקי העריך את להקת "המכשפות", אבל שאף לשתף פעולה באופן אישי עם ענבל פרלמוטר, סולנית הלהקה. "'המכשפות' הייתה הצלחה אדירה, אבל הייתה לי הרגשה שהדברים שענבל מחזיקה בשרוול יעיפו אותי עוד יותר. משהו בהתכוונות שלה, בפראות, בתאווה לחיים ובציורים שציירה הבטיח שיש משהו מעבר לשירי המכשפות", כתב אמדורסקי. עם מותה של פרלמוטר נגוז החלום שלו לשיתוף פעולה איתה.

אמדורסקי כתב את הגרסה הראשונית של "חלום כהה" כ"שיר מחאה על כסף ועבודה". חברים של אמדורסקי התרשמו מהלחן, אבל ביקרו את המילים שלטענתם סגנונן לא התאים לו. אחרי חודשים של שינוי ועריכת מילות השיר הרגיש אמדורסקי שהשיר הוא "קצת על הסיפור של ענבל, המוות שלה ומה שהיא סימלה בשבילי [...] הרגשתי שהיא צריכה להיות בתוך השיר", סיפר. הוא ביקש לשלב את קולה בשיר ולשם כך ביקש מליליאן שוץ, שגילתה את "המכשפות", הקלטה של פרלמוטר מדברת, הקלטה שאותה יוכל לדגום. שוץ חזרה אליו עם הקלטה מתוך תוכנית טלוויזיה בשם "שיר פרידה", שהוקלטה בנובמבר 1995 לזכר יצחק רבין. אמדורסקי סיפר על המניפולציה שביצע על קולה של פרלמוטר: 

## יחס הביקורת
מיכל רונאל מוואלה! כתבה על "חלום כהה" ש"כוחו העצום בייחודו, בהיותו תופעה כה משונה ונדירה. ראו זה פלא – מחאה עברית זועמת, בועטת, מרגשת, ויותר מהכל – מחוברת עד כאב". על הסימפול של פרלמוטר כתבה רונאל: "כשב-3:16 דקות מבליח קולה הצלול והסדוק של ענבל פרלמוטר, מתבררת סופית החד־פעמיות שנושא עימו השיר: המושג של הסימפול, מושג שמגלם בתוכו את האומץ להוציא מושג מהקשרו, ולנטוע אותו אחרת – בהקשר חדש ומחדש". רונאל סיכמה שבשיר ב"חלום כהה" יש "אדם צעיר, שחי בעיר בלי הפסקה ובלי אלוהים, מסתכל נכוחה במה שהוא רואה סביבו ומזקק מכך חמש דקות של עיניים שקועות, בור של ריקנות ולב נשבר. זה דיוקן אישי חודר ומצמית, שבגלל הדיוק המבהיל שלו מצליח לצלוח את הקפיצה שמתבצעת במעשה אמנות גדול: מהפרט – אל הכלל, מהאישי – לאוניברסלי. מרגשות האשם שלו – לייסורי המצפון שלנו".

## מצעדים
"חלום כהה" ערך את הופעת הבכורה שלו במצעד הפזמונים השבועי של רשת ג' ב־28 בנובמבר 1999, זכה להצלחה גדולה וצעד 16 שבועות עד 19 במרץ 2000, אז יצא מהמצעד. בשיאו הגיע למקום הראשון למשך חמישה מצעדים רצופים, החל מ־12 בדצמבר 1999. למרות הצלחתו במצעד השבועי, לא נכנס השיר למצעד השנתי של התחנה. עם זאת, במצעד הפזמונים העברי השנתי לשנת תש"ס של גלי צה"ל השיר הגיע למקום ה־24.

### מיקומי שיא

## משתתפים
* אסף אמדורסקי – זמרה, גיטרה אקוסטית, סינתיסייזר, תכנותים
* ענבל פרלמוטר – מונולוג
* אוהד קוסקי – גיטרה חשמלית
* משה קופ – תופים, כלי הקשה, סמפלר
* חיים לרוז – גיטרה בס
* דדי כהן – קלידים
* שי שטרקר – אפקטים

### הפקה
* הפקה מוזיקלית – אסף אמדורסקי
* מפיק אחראי – חיים שמש
* עיבוד מוזיקלי – אסף אמדורסקי, משה קופ, חיים לרוז, אוהד קוסקי
* טכנאי הקלטה – משה קופ, זיו מטושקה
* עוזרי טכנאי הקלטה – אבי ולנט, אורון אפלבוים
* הקלטה – קרן פלקנשטיין, משה קופ
* מאסטרינג – חיים גוזלי

## קישורים חיצוניים

## הערות שוליים

קטגוריה:שירי אסף אמדורסקי
קטגוריה:שירים בעברית
קטגוריה:סינגלים בהוצאת NMC יונייטד אנטרטיינמנט
קטגוריה:סינגלים שהגיעו למקום הראשון בישראל
חלח

**חְלַח** (באכדית: **ḫalaḫḫu**) הוא שמם של יישוב ואזור אשורי קדום באזור ארביל וכירכוכ של ימינו. האשורים ביצרו את האזור כדי לחזק את גבולם עם אוררטו, והגלו לשם גולים מהלבנט כדי להפריח את האזור הפריפריאלי. היישוב מוזכר בתנ"ך כאחת מן הערים אליהן הוגלו בגלות אשור שבטי ראובן, גד וחצי המנשה על ידי שלמנאסר החמישי.

חלח מוזכרת בתנ"ך בספר מלכים לאחר שמרד הושע בן אלה מלך ישראל במלך אשור שלמנאסר החמישי בשנת 724 לפנה"ס, עלה שלמנאסר לשומרון והחריבה סופית בשנת 722 לפנה"ס. שלמנאסר הגלה את תושבי השומרון לאשור.  (), ובספר דברי הימים: .

## הערות שוליים

קטגוריה:אשור
קטגוריה:אתרי המקרא
קטגוריה:ערים עתיקות שנהרסו
אבו דוסו

**אבו דוסו** (בצרפתית: **Abou Dosso**; נולד ב-26 במרץ 1996) הוא כדורגלן איבוארי המשחק בעמדת המגן השמאלי בזימברו קישינב.

## קריירה
דוסו התחיל את הקריירה שלו בקבוצת הכדורגל ארמי. בקיץ  חתם בהפועל ראשון לציון מהליגה הלאומית. ב-6 באוגוסט ערך את הופעת הבכורה שלו בקבוצה בהפסד 1–3 לבית"ר תל אביב בת ים במסגרת גביע הטוטו. ב-18 בדצמבר הבקיע את שער הבכורה שלו בקבוצה בניצחון 0–3 נגד מ.ס. כפר קאסם.

באוגוסט  חתם בהפועל תל אביב מליגת העל עד לסיום העונה. ב-8 באוגוסט ערך את הופעת הבכורה שלו בקבוצה בהפסד 2–3 נגד מ.ס. אשדוד. ב-23 בינואר 2023 שוחרר מהמועדון וחתם בבני סכנין בה שיחק עד לסיום העונה.

בקיץ  חתם בסומגאיט מליגת העל האזרית בה שיחק עד סיום העונה.

ב-10 בפברואר 2025 חתם בזימברו קישינב מליגת העל המולדובית.

## קישורים חיצוניים

## הערות שוליים

קטגוריה:כדורגלנים מחוף השנהב
קטגוריה:מגני כדורגל מחוף השנהב
קטגוריה:כדורגלני הפועל ראשון לציון
קטגוריה:כדורגלני הפועל תל אביב
קטגוריה:כדורגלני בני סכנין
קטגוריה:כדורגלני סומגאיט
קטגוריה:כדורגלני זימברו קישינב
קטגוריה:כדורגלנים זרים בישראל
קטגוריה:ספורטאים איבוארים בישראל
קטגוריה:ספורטאים זרים באזרבייג'ן
קטגוריה:ספורטאים זרים במולדובה
קטגוריה:איבוארים שנולדו ב-1996
גדודי האימאם עלי

**גדודי האימאם עלי** (בערבית: **كتائب الإمام علي**; תעתיק: כַּתַ֫אאֶבּ אל-אִמַאם עלי) הוא ארגון פוליטי וצבאי המשמש כזרוע החמושה של התנועה האסלאמית של עיראק (حركة العراق الإسلامية תעתיק: חַרַכּת אל-עיראק אל-אסלאמיה) והם חלק מארגון הגג "אל-חשד א-שעבי". הארגון מעורב במלחמה בעיראק, נלחם נגד דאעש והיה מעורב במלחמת האזרחים בסוריה.

## היסטוריה ופעילות
ארגון גדודי האימאם עלי נוסד ב-2013 כזרוע מזוינת של התנועה האסלאמית של עיראק, כחלק מהתגייסות שיעית רחבת היקף לאחר הסלמה הקרבות מול הסונים בעיראק. הארגון קשור באופן הדוק לארגונים, ומיליציות שיעיות עיראקיות, ותיקות יותר. מזכ"ל הקבוצה  פעל במסגרות עיראקיות אנטי-אמריקאיות ואף נכלא למשך כמה שנים. הארגון קשור לכוח קודס האיראני ואף כי אין פרטים מלאים על הקשר בין הארגונים, א-זיידי נראה מצולם עם קאסם סולימאני. בנוסף, ארגון גדודי האימאם עלי קשור לאבו מהדי אל-מוהנדס, מנהיג אל-חשד אל-שעבי, שלעיתים אף הוביל, באופן אישי את חיילי הארגון בקרבות. הודות לקשרים אלו, לוחמי הארגון חמושים ומצוידים היטב.

מאז הקמתו ניסה ארגון גדודי האימאם עלי לגייס את תמיכתם של האשורים הנוצרים בסוריה, בהתבסס על זיקה כביכול בין האסלאם השיעי לנוצרים, ולאור ה"בגידה" כביכול של כורדיסטן העיראקית בנוצרים העיראקים, במהלך הקרבות על מוסול. כחלק ממאמצים אלה, בשלב מסוים הוקמה בארגון יחידה נוצרית, אומנם קטנה ביותר, שנקראה: "גדודי רוח האל ישו בן מרי" ("Spirit of God Jesus Son of Mary Battalions").

בשנת 2015 החלה הארגון לשלוח את לוחמיו לסוריה, לכאורה כדי להגן על מסגד א-סיידה זיינב, והם השתתפו במספר קרבות. בתחילת 2016, הארגון היה מעורב במתקפה של ממשלת סוריה לכיבוש מחדש של תדמור מידי דאעש וכן בחַלַבּ ובמקביל גם בקרב על מוסול.

## פשעי מלחמה
קיימות אינדיקציות לפשעי מלחמה המבוצעים על ידי לוחמי הארגון, כמו:
* בקרבות שונים נראו לוחמי הארגון בסרטונים עם ראשים כרותים של אויביהם ההרוגים.
* באוגוסט 2015, אבו עזראיל עצמו הופיע בסרטון כשהוא שורף אדם תלוי וחותך את בשרו בסכין.
* ב-31 במאי 2015 התפרסם סרטון באינטרנט ובו צילומים של חמושים שנשאו את הלוגו של גדודי האימאם עלי, צוחקים תוך כדי שהם שורפים אדם, לאחר שתלו אותו. לפי כמה מקורות, הקורבן היה מורה עיראקי, בן 23. חברי פרלמנט עיראקיים מחו על המעשה וביקשו לנקוט אמצעים כנגד הארגון.

## ראו גם
* אל-חשד א-שעבי

## קישורים חיצוניים
* 

## הערות שוליים

קטגוריה:אנטי אמריקניזם
קטגוריה:ארגוני טרור שיעיים
קטגוריה:שיעה
סלון הדחויים

**סלון הדחויים** הוא כתב-עת ישראלי לשירה בהוצאת יונה שחורה. הגיליון הראשון יצא בדצמבר 2018, ומאז ועד היום יוצא בכל חודש, כאשר כל גיליון מוקדש לנושא אחר. הגיליונות יוצאים במהדורה מודפסת ודיגיטלית. השם "סלון הדחויים" הוא הומאז' לשם שנתנו האימפרסיוניסטים לאולם בו הציגו את תערוכותיהם הראשונות שנדחו על ידי האקדמיה הצרפתית לאומנויות יפות.

בכתב העת מפרסמים כדרך קבע משוררים ותיקים וחדשים כאחד, ביניהם: אגי משעול, יצחק גוילי, יעל גלוברמן, שולמית אפפל, גלעד מאירי, רפי וייכרט, אילן שיינפלד, רון גרא, יבחר גנאור, רוני סומק, ארז ביטון, דורון מנשה, ציפי שחרור, שושנה ויג, מאיר ויזלטיר, יותם רוזנפלד, נורית זרחי, גלי רביץ, חגית בת-אליעזר, בלפור חקק, אפרת מישורי, אלי אליהו, יחזקאל רחמים, גד קינר, ארז מירנץ, דפנה פלדמן, יעל סטטמן, מאיה ויינברג, נעמי לבנון-קשת, אילן ברקוביץ', נמרוד שיין ועוד.

מאז יוני 2021, מרבית שערי הגליונות מעוצבים על ידי רוני סומק, המוכרים מאד בשל סגנונם הייחודי. מאז, סומק גם מפרסם משיריו בכל גיליון. חברי המערכת הם אלי יונה, נתנאל לוריא ויורם רומם.

## רשימת הגליונות

## קישורים חיצוניים

* 

קטגוריה:ישראל: כתבי עת לשירה
שירה
פריטם קוטאל

**פריטם קוטאל** (בבנגלית: **প্রীতম কোটাল**; נולד ב-8 בספטמבר 1993) הוא כדורגלן הודי המשחק בעמדת המגן הימני בצ'נאיין.

## קריירת מועדונים
קוטאל נולד באוטרפארה שבמערב בנגל. הוא התחיל לשחק כדורגל בגיל 4 בקבוצת הילדים של צ'יראג יונייטד ובגיל 16 עבר לזו של וארי. בשנת  הצטרף לקבוצת הפיתוח של פליאן ארווס מה-I-League.

בקיץ  חתם במוהון בגאן. ב-23 באוקטובר ערך את הופעת הבכורה שלו בקבוצה בניצחון 1-2 נגד סלגאוקאר. ב-7 בפברואר 2015 הבקיע את שער הבכורה שלו בקבוצה בניצחון 0-1 נגד פונה. בעונת  זכה עם המועדון בליגה וכך הפכה מוהון בגאן לקבוצה הראשונה מקולקטה שעושה זאת. ב-9 בינואר 2016 הבקיע שער עצמי במשחק הליגה בניצחון 1-3 נגד אייזאול. ב-27 בינואר רשם את הופעת הבכורה שלו בזירה האסיאתית בניצחון 1-3 נגד טמפינס רוברס במסגרת מוקדמות ליגת האלופות האסיאתית. במהלך העונה הושאל לפונה סיטי ממנה עבר לאתלטיקו קולקטה מליגת העל ההודית (ISL). ב-8 במרץ 2017 הבקיע את שער הבכורה שלו במועדון בתיקו 2-2 נגד מומבאי סיטי.

ביולי  נכלל בדראפט הסופר ליג ההודי שנפתחה באותה שנה. ב-22 ביולי 2014 נבחר במקום החמישי על ידי פונה סיטי. ב-18 באוקטובר הוא ערך את הופעת הבכורה שלו במועדון בליגת העל ההודית במשחק הליגה נגד מומבאי סיטי בו הפסידה פונה 5-0.

ב-14 ביוני 2016 הושאל לאתלטיקו קולקטה. ב-2 באוקטובר ערך את הופעת הבכורה שלו בקבוצה בתיקו 2-2 נגד צ'נאיין. ב-13 בדצמבר היה מעורב בקטטה שפרצה בסיום המשחק חצי גמר הגביע נגד מומבאי סיטי. בסיום העונה זכה עם הקבוצה באליפות הודו.

לקראת עונת  הצטרף לדלהי דינמוס. ב-22 בנובמבר ערך את הופעת הבכורה שלו בקבוצה בניצחון 2-3 נגד פונה סיטי. ב-10 בינואר 2018 הבקיע את שער הבכורה שלו בקבוצה בהפסד 3-1 לקרלה בלסטרס. עונה לאחר מכן קיבל את סרט הקפטן, אך חזר לאתלטיקו קולקטה במהלך חלון ההעברות. בשנת  נכלל בסגל המועדון לאחר שהתאחד עם מוהון בגאן.

ב-14 ביולי 2023 חתם לשלוש שנים בקרלה בלסטרס. ב-13 באוגוסט 2023 ערך את הופעת הבכורה שלו בקבוצה בהפסד 4-3 לגוקולאם קראלה במסגרת גביע דוראנד.

בקיץ 2025 חתם בצ'נאיין.

## קריירה בינלאומית
קוטאל שיחק בצעירותו בנבחרות הצעירות של הודו. ב-12 במרץ 2015 ערך את הופעת הבכורה שלו בנבחרת הבוגרת בניצחון 0-2 נגד  במסגרת מוקדמות מונדיאל 2018. בינואר  זכה עם הנבחרת באליפות דרום אסיה אחרי ניצחון 1-2 נגד  בהארכה.

השתתף עם הנבחרת בגביע אסיה בכדורגל ב-2019 וב-2023.

## חיים אישיים
תאריך הלידה של קוטל אינו ידוע, אך על פי הערכות הוא נולד ב-8 בספטמבר 1993. הוא התחיל לשחק כדורגל השראת דודו שהיה גם הוא כדורגלן והחליט לשחק כמגן ימני בהשראתו של הכדורגלן ההודי דיפאק מונדאל אותו העריץ. בשנת  קוטל הקים אקדמיה לכדורגל עבור שחקנים שאין להם אמצעים. במרץ 2020, הוא תרם רופי הודי 50,000 לקרן המאבק בקורונה של מדינת מערב בנגל.

באפריל 2023 התחתן קוטל עם כתבת הספורט הבנגלית סונלה פול.

## תארים
; מוהון בגאן
*הליגה ההודית ראשונה: 
*גביע הפדרציה: 
*ליגת העל ההודית: 

; אתלטיקו קולקטה
*ליגת העל ההודית: , 

; נבחרת הודו
*אליפות דרום אסיה: , , 
*הגביע התלת-לאומי: , 
*הגביע הבין-יבשתי: , 
*השחקן המתפתח של השנה: 

## קישורים חיצוניים

## הערות שוליים

קטגוריה:כדורגלנים הודים
קטגוריה:מגני כדורגל הודים
קטגוריה:בלמי כדורגל
קטגוריה:כדורגלני פונה סיטי
קטגוריה:כדורגלני אתלטיקו קולקטה
קטגוריה:כדורגלני אודישה
קטגוריה:כדורגלני קרלה בלסטרס
קטגוריה:כדורגלני צ'נאיין
קטגוריה:כדורגלני נבחרת הודו
קטגוריה:כדורגלני גביע אסיה 2019
קטגוריה:כדורגלני גביע אסיה 2023
קטגוריה:הודים שנולדו ב-1993
משחק באטל רויאל

**משחק באטל רויאל** (באנגלית: **Battle royale game**) הוא ז'אנר של משחקי וידאו מקוונים מרובי משתתפים אשר הפך פופולרי בעשור השני של המאה ה-21. הז'אנר משלב אלמנטים של חקר, הישרדות וחיפוש אחר ציוד וכלי נשק.

במשחקי באטל רויאל משחקים בין עשרות למאות שחקנים שונים בו זמנית, אשר מתחילים את המשחק עם כמות מינימלית של כלי נשק וציוד, ואשר חייבים לחסל את כל יתר היריבים בעודם מחפשים כלי נשק, תחמושת, ומשאבים אחרים. בנוסף לכך גם זירת המשחק הולכת ומתכווצת במהלך המשחק. המנצח הוא השחקן או קבוצת השחקנים האחרונה שנותרת בחיים.

השם לז'אנר לקוח מהסרט היפני "באטל רויאל" משנת 2000 בבימויו של קינג'י פוקאסקו, אשר בו קבוצת תלמידים נאלצת להילחם זה בזה עד מוות עד שרק אחד מהם יישאר בחיים.

המקורות של הז'אנר נבעו ממודים למשחקי הישרדות מקוונים מרובי משתתפים כמו מיינקראפט ו-ARMA 2 בתחילת העשור השני של המאה ה-21. עד סוף העשור הז'אנר הפך לתופעה תרבותית, ומשחקים כמו  (שיצא לשווקים ב-2017), Fortnite Battle Royale (שיצא לשווקים ב-2017), Apex Legends (שיצא לשווקים ב-2019) ו־Call of Duty: Warzone (שיצא לשווקים ב-2020).

## ראו גם
* ערכים על משחקי באטל רויאל

## הערות שוליים

*
קטגוריה:סוגות משחקי וידאו
סמל העיר בני ברק

**סמל העיר בני ברק** הוא סמלה הרשמי של העיר בני ברק ועיריית בני ברק, מאז הוכרזה כמועצה מקומית ב־1937 ועד היום. את הרעיון לעיצוב הסמל הגה גזבר המועצה דאז, שכנא רוטנברג (רותם).

## תיאור הסמל
סמלה של בני ברק מורכב ממגן שחלקו העליון מעוצב כחומה, מוטען בשמש מפציעה מבין שתי גבעות ומאירה על קלף שעליו כתוב "עיריית בני ברק" (לאחר הכרזתה כעיר) ולוחות הברית. בגרסה הרגילה, הסמל בצבעי כחול ולבן, למעט לוחות הברית שהם צהובים. בגרסאות אחרות, בהן זו המופיעה על דגל העיר הסמל הוא בצבעי ירוק וצהוב (בגרסה זו הכיתוב לא מופיע בתוך קלף), או שהשמש צהובה ולוחות הברית לבנות.

## משמעות
* שתי הגבעות מייצגות את הגבעות שסביב העיר (בני ברק של הימים ההם שכנה ברובה בשטח שבין גבעת רוקח ו"גבעת הישיבה").
* השמש הזורחת מבוססת על הסיפור המופיע בהגדה של פסח: 
*לוחות הברית - מייצגות את צביונה התורני של העיר.

## סמליל ממותג
בעשור השני של המאה ה-21 נעשה שימוש בסמליל ממותג הכולל את הסמל המקורי בצדו התחתון, לצד שם העיר והסלוגן "תורה. חינוך. חסידות. עיר שהיא עולם". חלקו העליון של הסמליל כולל איור צבעוני המזכיר ספר פתוח (רמז לריבוי מוסדות התורה בעיר) וקווי מיתאר של בניינים ושל לוחות הברית.

## הערות שוליים

קטגוריה:בני ברק
בני ברק
מפרוטילין

**מפרוטילין** (באנגלית **Maprotiline**) היא תרופה נוגדת דיכאון, ממשפחת נוגדי דיכאון טריציקליים. המשמשת לטיפול במצבי רוח ונפש כגון דיכאון, חרדה, הפרעות טורדניות כפייתיות (OCD) והפרעות אכילה.

בישראל נמכרת התרופה תחת השמות המסחריים **מלודיל** (Melodil) ולודיומיל (Ludiomil).

## היסטוריה
מפרוטילין פותחה לראשונה בשנות ה-60 על ידי חברת התרופות Ciba (כיום נוברטיס). היא אושרה לשימוש בארצות הברית בשנת 1974, ובישראל בשנת 1976.

## מנגנון הפעולה
מפרוטילין פועלת על ידי חסימת טרנספורטרים לניורוטרנסמיטרים סרוטונין ונוראדרנלין, ומונעת את ספיגתם חזרה לתאי העצב. נוירוטרנסמיטורים אלו ממלאים תפקיד חשוב בוויסות מצב הרוח, החרדה וההתנהגות.

## התוויות
מפרוטילין מאושרת לטיפול במצבים הבאים:
* דיכאון קליני
* הפרעת חרדה
* הפרעה טורדנית כפייתית
* הפרעת אכילה
* הפרעת שינה
* כאב נוירופטי, כולל כאב פולינוירופטי אצל חולי סוכרת ואצל כאלה שאינם חולי סוכרת.

מפרוטילין יכולה לשמש גם לטיפול במצבים אחרים שאינם מאושרים על יד ה-FDA, כגון כאב כרוני ופיברומיאלגיה.

## מינון ומתן
ניתן להשיג את התרופה בקפסולות (10 מ״ג, 25 מ״ג, 50 מ״ג או 75 מ״ג) או כזריקה תוך ורידית במינון של 25 מ״ג. המינון נקבע על ידי הרופא בהתאם למצב המטופל וחומרת התסמינים. המינון ההתחלתי המומלץ הוא בדרך כלל 25–50 מ"ג ליום, מחולק למספר מנות. ניתן להעלות את המינון בהדרגה עד למינון מקסימלי של 200 מ"ג ליום.

## תופעות לוואי
תופעות הלוואי הנפוצות ביותר של מפרוטילין הן:
* פה יבש
* עצירות
* בחילות
* טשטוש ראייה
* סחרחורת
* הפרעת שינה
* עלייה במשקל
* רעד
* כאב ראש

בשבועות הראשונים לטיפול, מפרוטילין גורם לרגיעה ולכן יכול לשמש טיפול בחולים נסערים או בחולים עם סיכון אובדני.

תופעות לוואי פחות שכיחות אך חמורות יותר יכולות לכלול:
* יתר לחץ דם
* הפרעות בקצב הלב
*פרכוסים

## התוויות נגד
התרופה אינה משמשת לטיפול במקרים הבאים:
* מטופלים המאובחנים עם גלאוקומה (לחץ תוך עיני)
* מטופלים עם הפרעות בתפקוד הכליות או הכבד
* מטופלים עם הפרעות בקצב הלב
* מטופלים עם היסטוריה של פרכוסים
* מטופלים הנוטלים תרופות נוגדות דיכאון מסוג MAOI

## הריון והנקה
לנשים בהריון או מניקות מומלץ להתייעץ ברופא לפני נטילת מפרוטילין.

## קישורים חיצוניים

## הערות שוליים

2024 03
קטגוריה:תרופות נוגדות דיכאון
קטגוריה:תרופות לפי א'-ב'
שביל עיזים

[250px|ממוזער|שמאל|שביל עיזים שנוצר על ידי [דיג|דייגים על גדת המרזי]]
**שביל עיזים** (מכונה גם **מרעול** – הלחם של המילים "מרעה" ו"משעול") הוא שביל צר, לא מתוכנן, שנוצר כתוצאה משחיקה מכנית שנגרמה על ידי תנועת בני אדם או בעלי חיים. השביל מייצג בדרך כלל את המסלול הקצר ביותר או הקל ביותר לניווט בין מוצא ליעד. רוחב השביל ומידת השחיקה של פני השטח שלו מצביעים בדרך כלל על היקף התנועה שעוברת בו.

## היווצרות
[250px|ממוזער|שמאל|שביל עיזים "חותך" מדרכה מתעקלת, [אוניברסיטת אוהיו]]
פעמים רבות נוצרים שבילי עיזים מקיצורי דרך שנעשו מטעמי נוחיות במקומות בהם נתיבים סלולים עושים מסלול ארוך יותר או מעגלי יותר, מכילים פערים או כלל אינם קיימים.

לאחר שדרך נוצרה תוך רמיסת הצמחייה הטבעית, נוטה התנועה שלאחר מכן להצמד לאותו נתיב קיים בעליל (כיוון שזה נוח יותר מלרמוס שביל חדש), והרמיסה החוזרת ונשנית תכרסם ותהדק עוד יותר את כיסוי הקרקע שנותר, וכן תפגע באיכות הקרקע לצמחייה. בסופו של התהליך, נוצר שביל הנראה בבירור וניתן לעבור בו בקלות, שבני אדם ובעלי חיים כאחד נוטים להעדיף.

שבילי עיזים מהווים את הבסיס הראשוני לשבילי טיול מסומנים ולסינגלים לאופניים. באופן היסטורי, שבילי עיזים היו התחלתם של רבים מהנתיבים הראשיים הקיימים כיום. דוגמה מתועדת מוקדמת לכך הן שדרות ברודוויי בניו יורק, העוקבות אחר שביל Wecquaesgeek שקדם לקולוניזציה האמריקאית.

## פגיעה בטבע

שבילי עיזים חותכים לעיתים דרך בתי גידול רגישים ואזורים המיועדים לשימור, ומאיימים על חיות הבר ועל אבטחת שמורות הטבע. עם זאת, הם גם מספקים למנהלת הפארק או השמורה סמנים של ריכוז פעילות. ב, למשל, נעזר שירות הפארקים הלאומיים של ארצות הברית בשבילי עיזים אלה כדי להנחות את תוכנית הניהול שלו.

מחקרי רמיסה תיעדו בעקביות שהשפעות על קרקע וצמחייה מתרחשות במהירות עם שימוש ראשוני בשבילי עיזים. רק 15 מעברים באתר יכולים להספיק כדי ליצור שביל מובחן, שקיומו מושך אחר כך שימוש נוסף. בשל כך, גופי שמירת טבע מנחים מטיילים שלא לסטות משבילי טיול מסומנים. מנהלי קרקעות משתמשים במגוון דרכים לחסום היווצרות שבילי עיזים, כולל גדרות, צמחייה צפופה ושילוט, אך אף אחת מהן אינה חסינה בפני תקלות.

## פיתוח שטח

עיצוב שבילים מודרני מנסה להימנע מהצורך בחסמים והגבלות, על ידי התאמה בין פריסת השבילים לצורכי המשתמשים באמצעות עיצוב פיזי והסברה.

מעצבי נוף מתאימים לעיתים את הנוף לשבילי העיזים הקיימים על ידי סלילתם, ובכך משלבים אותם ברשת הנתיבים הרשמית במקום לחסמם. פרקטיקה אפשרית בתכנון פיתוח של שטח היא השארתו ללא נתיבים באופן מלא או חלקי, בהמתנה לראות היכן ייווצרו שבילי עיזים וסלילתם לאחר מכן.

בתכנון עירוני נעשה שימוש בשבילי עיזים לניתוח דפוסי תנועה עבור אופן נסיעה נתון. לדוגמה, מחקר התחבורה באזור שיקגו משנת 1959 השתמש בשבילי עיזים כדי להמחיש את בחירות הנוסעים בנוגע לנסיעות ברכבת וברכבת התחתית.

## ראו גם
* טרק (טיול)

## קישורים חיצוניים

* מרעול באתר 4X4
* שבילי עיזים בפליקר 
* מה ניתן ללמוד מקיצורי דרך - הרצאה ב-TED 

## הערות שוליים

קטגוריה:דרכים וכבישים
קטגוריה:שמירת טבע
קטגוריה:סיירות